An Dreinded. Bremañ eo a zegouezh regatoù SPI Ouest-France. Bet e kêr da glask kaout ma chafe-bara-kornek-beure. Tud hanter zihunet, gwisket o dilhad-mor ganto, a ya war-zu an aod. Sparlet lod eus al lechioù parkañ. Deiz ar  marchad eo ivez, setu dalchet plasenn ar marchallech gant ar stalioù. Leun-chouk an tachennoù-parkañ all. Setu ez an betek Kêr Karnak, e-kichen iliz Sant Korneli. Gwenn ha glaz an ostaleri-leti evel ma z eus kement anezho hiziv an deiz.